fi fi fi fi en en fi fi fi fi fi fi fi fi fi fi fi fi fi fi fi fi fi it fi fi en da fi fi fi et fi fi fi pt fi fi fi fi fi et fi fi fi pt fi fi fi fi fi et fi fi fi pt fi fi fi fi fi fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi en fi fi fi fi fi fi fi fi fi fi en en fi es en fi en en
Jenni's lullaby: Kulissien takana - Näin blogipostaukseni syntyy osa 1
Päätinkin tehdä tällaisen kulissien takana postauksen, jossa vähän näytän sitä, miten mun tämä keskiviikkoinen asupostaus oikein syntyi. Jos tästä pidetään, niin voin tehdä tällaisia useampiakin esimerkiksi jostain sisustuspostauksesta, sillä niidenkin tekeminen on erilaista.
Olin menossa keskiviikkona kaupungille ja olin suunnitellut jo muutama päivä sitten, että tällä viikolla tulee asupostaus ja samalla toteutan "Kulissien takana" -postauksen. Päätin keskiviikkoaamuna, että tänään on se päivä. Päiväni alkoi meikkaamisella, jonka jälkeen valitsin itselleni vaatteet. Lähdin hakemaan jotain tyylikästä, mutta silti vaatteet eivät saisi kinnata mistään ja tarvittaessa vaatteiden sovittaminen kaupungilla tulisi olla mahdollisimman helppoa.
Tällä kertaa mun asuvalinta oli aika nopeasti tehty, ettei tarvinnut kokeilla kaikkia omistamiani vaatteita. Asukuviin valmistautumista kuitenkin hidasti tällainen pieni mönkijä lattialla, joka siirteli kenkiä paikasta a paikkaan b ja söi ulkoa sisälle siirtyneitä lehtiä ja muita roskia lattialta, että päädyin lopulta imuroimaankin vielä. Olin suunnitellut, että otan asukuvat ulkona samalla, kun nukutan pojan vaunuihin. Kun olin saanut itseni valmiiksi, puin vielä pojan ja otin tarvittavat välineet mukaan ja eikun ulos!
Muutaman kerran kuvaukseni keskeytyi, sillä tuolta tieltä meni jonkin verran porukkaa. Siinäpä niille sitten loppupäiväksi ihmettelemistä, että mitä ihmettä tuo likka touhuaa.
Kuvien ottamisessa meni noin puoli tuntia ja oisko kuvia tullut jotain 30-50. Ajattelin, että näistä saa nyt edes muutama olla onnistuneita. Vaikka kameran näytöltä näkeekin, millaisia kuvia tuli, niin lopullisen lopputuloksen näkee vasta tietokoneelta. Joskus huomaan, että tarkennus on ollut ihan päin honkia tai ilmeet ihan hirveät tai muuta sellaista.
Seuraavana vuorossa onkin ehkä tärkein vaihe, nimittäin kuvien muokkaus. En laita blogiini yhtään kuvaa, jota ei olisi edes jonkin verran muokattu. Muokkaamalla kuvista nimittäin saa parhaan mahdollisen lopputuloksen ja sillä saa korostettua kuvan parhaita puolia. Itse käytän muokkaamiseen ilmaista PhotoScape -ohjelmaa. Poika nukkui vielä jonkin aikaa meidän kotiuduttua kuvauspaikalta, joten menin heti kuvien kimppuun. Poistin kuvat, jotka eivät onnistuneet ja muokkasin parhaiten onnistuneet. Ehdin lataamaan kuvat Flickriin ja asettelemaan ne postaukseen.
Myöhemmin illalla jatkoin postauksen tekemistä. Kirjoittelin tekstiä ja kuuntelin samalla Spotifystä musiikkia. Mulla on tapana tehdä niin, sillä ajatus kulkee jotenkin paremmin musiikin soidessa. Lopuksi tarkastin vielä kirjoitusvirheet ja sitä varten luin tekstin vielä moneen kertaan. Katsoin myös useaan otteeseen, että kuvien ja tekstien asettelu on niin kuin pitää. Sitten painoin julkaisunappia.
Kokonaisuudessaan tämän asupostauksen tekemiseen meni noin kolme tuntia. Joku voi ehkä kysyä, että miksi tämä kaikki vaiva? Vastaus tuohon kysymykseen on se, että koska rakastan tätä hommaa!♥
Keskiviikkoisen asupostauksen tekemisen aikana soineet musiikit:
Aurora - Kaikki mitä näät
Antti Tuisku - Sata salamaa
Cheek - Sä huudat
Pariisin kevät - Hän saapuu luokseni pimeydessä
Johanna Kurkela - Kuolevainen
Mitä mieltä tällaisesta postauksesta? :)
☆Saga☆27. syyskuuta 2015 klo 12.15
Tosi hauska tää tällainen postaus! Jalusta ois melkeinpä iteki hankittava, et sais asukuvat otettuu! :) Oot kaunis <3
Jenni/Jenni's lullaby27. syyskuuta 2015 klo 19.14
Joo aattelin et tällanen vois olla mielenkiintoinen! :) Kiva että tykkäsit! Joo, se on kyllä kätevä nimenomaan asukuvia ottaessa. :) Kiitos♥
tansski@gmail.com27. syyskuuta 2015 klo 13.22
Ei terve, varmaan _taas_ käy näin!! :---D Mä nimittäin kans suunnittelin jotain täntyylistä postausta, mutta taas sä ehdit ensit :--D Mutta joka tapauksessa tykkäsin tästä, tee ihmeessä jatkossakin näitä! Vois olla kiva nähdä erilaisista postauksista tällainen kulissien takana -postaus, eli kun nyt teit asupostauksesta, niin seuraava vois olla vaikka sisustuspostauksesta tai jostain reseptipostauksesta :-)
Jenni/Jenni's lullaby27. syyskuuta 2015 klo 19.16
Haha, oikeastihan pystyn lukemaan sun ajatuksia, niin siks näin. ;D Tee ihmeessä sinäkin! :) Kiva kuulla, että tykkäsit! :) Joo mä mietin et vois toteuttaa tällaisia lisää ja juuri eri tyyppisistä postauksista. :) Joten voi hyvin olla, ettei tää jääny ainoaks!
Anna S27. syyskuuta 2015 klo 22.24
Eikä!! Tosi kiva postaus, enkä ole muualla vielä tällaiseen törmännyt. En tiennytkään, että sä otat itselaukaisimella kuvia ja että itseotetut kuvat voi vieläpä näyttää noin kivoilta. :D
Jenni/Jenni's lullaby28. syyskuuta 2015 klo 8.26
Kiitos Anna! :) Heh, parempia kuvia tulee kyllä jos joku ne ottaa, mutta kiva kuulla, että näyttää hyvältä myös itseotetut, vaikka aikamoista säätämistä se onkin. :D
Uudempi teksti Vanhempi viesti Etusivu
Tilaa: Lähetä kommentteja (Atom)
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Kulissien takana - Näin blogipostaukseni syntyy osa 1
Kirpputorilöytöjä lapselle vol. 3
Syksyinen asu ja koulumuistoja
CopyRight © | Theme Designed By Hello Manhattan